પાંચ વિશ્વકપ રમી ચુકેલા અને મોમ્બાસા ક્રિકેટ એસોસીએશનના વરીષ્ઠ સભ્ય થોમસ ઓડીયો એ માહીતી આપી હતી. કચ્છ ડીસ્ટ્રીકટ રૂરલ ક્રિકેટ એસોસીએશન સાથે બેઠક યોજ્યા બાદ તેઓએ જણાવ્યું હતું કે ભારતમાં ક્રિકેટનું માળખું વિકસ્યું છે. તમામ સ્તરે કોચ મળી રહે છે. અહીં ખેલાડીઓને વિકાસની ભરપુર તક મળે છે. મોમ્બાસા ક્રિકેટ એસોસીએશનના ડાયરેક્ટર મનોજભાઇ પટેલએ અહીં આવવાનો હેતુ જણાવી ઇન્ટરનેશનલ કક્ષાની ટુર્નામેન્ટમાં 50 ટીમો ભાગ લઇ શકશે તેવી માહીતી આપી હતી. ટુર્નામેન્ટમાં ખેલાડીનું સારૂ પ્રદર્શન રહેશે તો તેને કેન્યામાં ક્રિકેટ રમવાનો કોન્ટ્રાક્ટ પણ મળશે, ત્યાં આવવા જવાનો કુલ ખર્ચ વ્યક્તિગત રીતે 75 હજારનો થશે જે સ્પોન્સરએ ભોગવવાનો રહેશે તેવી માહીતી આપવામાં આવી હતી.મોમ્બાસા ક્રિકેટ એસોસીએશનના સભ્યોને બાળ ખેલાડીઓએ મળીને ઓટોગ્રાફ લીધા હતા. ડીસ્ટ્રીકલ રૂરલ ક્રિકેટ એસોસીએશનના અધ્યક્ષ ચંદ્રશેખર અયાચીએ આ સમિતિને આવકારી જણાવ્યું હતું કે ભારતીય અને ખાસ તો કચ્છના ખેલાડીઓને કેન્યામાં રમવા મળશે. પસંદગીકારો સત્યપાલ યાદવ, રમણભાઇ પટેલ, ભરતભાઇ પટેલ, કેન્યાના અન્ડર 19 ટીમના કોચ જીમ્મી કભાન્ડે વગેરે સાથે રહ્યા હતા. રવિન્દ્ર આચાર્ય, શરદ શેટ્ટી, સંજય ગાંધી, રામકરણ તિવારી વગેરે હાજર રહ્યા હતા.